IDEAS

PARA UNHA HOMILÍA CON NENOS

3 OUTUBRO 2021

Vivamos uniDios

1. **VER: A familia, o máis importante**

- Todas as enquisas seguen constatando que a familia é o máis importante que temos os humanos: nela nacemos, crecemos, aprendemos o máis importante da vida, queremos e somos queridos.

***Quen formades a túa familia?***

***Que é para ti a familia?***

1. **XULGAR: “Vivamos uniDios”**

- No evanxeo de hoxe Xesús di, falando do matrimonio, que ***"*** ***o que Deus uniu, que non o separe o home”. Engade: “serán os dous unha soa carne”.*** Logo, falando dos nenos recórdanos: ***“Deixade que os nenos se acheguen a min: non llelo impidades”.***

**QUE NOS QUERE DICIR XESÚS?**

**-** **Fano** preséntanos este domingo un belo debuxo dun matrimonio: un home e unha muller cheos de alegría e cun gran corazón sostido por Deus Pai que pon nas mans da parella un perfume aberto do que sae o amor.

**- *A familia é un proxecto de Deus****, ser* ***“unha soa carne”,*** ser un, formar un único ser, vivir unidos. Pero sen esquecer que ambos son iguais en dereitos pero diferentes e complementarios.

- Xesús quere que vivamos **unidos en Deus**, como di Fano, **“vivamos uniDios”**, unidos no esencial: o amor a Deus e aos irmáns. Que **esa fragrancia do seu Amor** nos envolva co don da comuñón e a doazón.

- Xesús invítanos a **coidar a familia** como un agasallo precioso de Deus. É escola de amor e de acollida, de perdón e reconciliación. Oxalá que todos os nenos teñan a oportunidade de sentir o amor de Xesús a través dos seus pais: *“deixade que os nenos se acheguen a min”.* Porque a familia está chamada a ser como un reflexo do amor que Divos tennos.

- **E non provoquemos gretas irreparables** na comunidade central da vida. Consintamos a convivencia familiar, os pequenos e grandes detalles, o acompañamento dos seus membros, a doazón gratuíta. Malia a atmosfera envolvente, apostemos pola familia e por poñer os nenos nun clima onde poidan sentir a presenza do Señor no medio deles.

***Que che pide o evanxeo de hoxe?***

1. **ACTUAR: Coidemos a familia**

- Coidemos o amor na familia: o diálogo, os detalles, o pedirnos perdón, o respecto, o ser agradecidos.

- Deixemos que Deus se poña no medio das nosas familia, sexa o vínculo de amor e de unidade da parella, que a El lle recemos xuntos, vaiamos o domingo xuntos á Eucaristía…

***Que estás disposto a facer?***

**LECTURAS**

**Xénese 2,18-24: : *Non é bo que o home estea só.***

O Señor díxose: *«Non é bo que o home estea só; vou facerlle* ***alguén coma el, que o axude****».*

Entón o Señor Deus formou da terra todas as bestas do campo e todos os paxaros do ceo, e presentoullos a Adán, para ver que nome lles poñía. E cada ser vivo levaría o nome que Adán lle puxese. Así Adán puxo nome a todos os gandos, aos paxaros do ceo e ás bestas do campo; pero non atopou ningún coma el, que o axudase. Entón o Señor Deus fixo caer un letargo sobre Adán, que se durmiu; **sacoulle unha costela**, e pechoulle o sitio con carne.

E o Señor Deus formou, da costela que sacara de Adán, unha muller, e presentoulla a Adán. Adán dixo: *«****Esta si que é óso dos meus ósos e carne da miña carne****!*

*O seu nome será “muller»,* porque saíu do varón». Por iso abandonará o varón o seu pai e a súa nai, unirase á súa muller **e serán os dous unha soa carne**.

*Palabra do Señor.*

**SALMO 127: R/. Que o Señor nos bendiga todos os días da nosa vida.**

**HEBREOS 2, 9-11: O *que santifica e os santificados proceden todos do mesmo.***

**MARCOS** 20, 2-16:*O que Deus uniu, que non o separe o home.*

|  |
| --- |
| **Narrador:** Naquel tempo, achegándose uns fariseos, preguntaban a Xesús para poñelo a proba:  **Fariseos:** *«Élle lícito ao home repudiar a súa muller?».*  **Narrador:** El replicoulles:  **Xesús:** *«Que vos mandou Moisés?».*  **Narrador:** Contestáronlle:  **Fariseos:** *«Moisés permitiu escribir a acta de divorcio e repudiala».*  **Narrador:** Xesús díxolles:  **Xesús*:*** *«Pola dureza do voso corazón deixou escrito Moisés este precepto. Pero ao principio da creación Deus creounos home e muller. Por iso deixará o home a seu pai e á súa nai, unirase á súa muller e* ***serán os dous unha soa carne.*** *De modo que xa non son dous, senón unha soa carne. Pois* ***o que Deus uniu, que non o separe o home».***  **Narrador:** Na casa, os discípulos volveron preguntarlle sobre o mesmo. El díxolles:  **Xesús**: *«Se un repudia a súa muller e casa con outra, comete adulterio contra a primeira. E se ela repudia o seu marido e casa con outro, comete adulterio».*  **Narrador:** Achegaban a Xesús nenos para que os tocase, pero os discípulos regañábannos. Ao velo, Xesús enfadouse e díxolles:  **Xesús:** *«****Deixade que os nenos se acheguen a min:*** *non llelo impidades, pois dos que son coma eles é o reino de Deus. Dígovolo de verdade que quen non reciba o reino de Deus coma un neno, non entrará nel».*  **Narrador:** E tomándoos en brazos bendicíaos impoñéndolles as mans.  *Palabra do Señor.*  ***(Narrador-Fariseos-Xesús)*** |